**Ενδεικτικά ΠΕΡΙΕΧΟΜΕΝΑ τελικής ΕΚΘΕΣΗΣ εργαστηρίου Εργονομίας**

**«Γραπτή Εκτίμηση Επαγγελματικού Κινδύνου (ΓΕΕΚ)»**

**1. ΕΙΣΑΓΩΓΗ** *(1-2 σελίδες)*

* Στόχος της εκτίμησης επαγγελματικού κινδύνου
* Αντικείμενο της Εργασίας
* Σημαντικότερα συμπεράσματα

**2. ΝΟΜΟΘΕΤΙΚΟ ΠΛΑΙΣΙΟ –ΠΗΓΕΣ** *(1-2 σελίδες)*

* Βασική νομοθεσία που διέπει τον έλεγχο του επαγγελματικού κινδύνου *π.χ. Π.Δ. 16/1996, Π.Δ. 17/96 και τροποποιήσεις (άρθρο 2, Π.Δ. 159/1999 (ΦΕΚ 157/Α` 3.8.1999)), ([[1]](#footnote-1)))*
* Βασικές Αναφορές και Πηγές

**3. ΜΕΘΟΔΟΛΟΓΙΑ - ΣΤΑΔΙΑ ΜΕΛΕΤΗΣ** *(2-3 σελίδες)*

*(βλ. σημειώσεις εργαστηρίου: Ποσοτικοποιημένη εκτίμηση επικινδυνότητας)*

**4. ΠΕΡΙΓΡΑΦΗ ΕΠΙΧΕΙΡΗΣΗΣ - ΘΕΣΕΩΝ ΕΡΓΑΣΙΑΣ** *(3-6 σελίδες)*

* Αντικείμενο της Επιχείρησης – Προϊόντα – Παρεχόμενες Υπηρεσίες
* Περιγραφή του χώρου της επιχείρησης και ειδικότερα των θέσεων εργασίας
* Περιγραφή του εξοπλισμού και των εργασιών στις θέσεις εργασίας που εξετάζονται

**5. ΠΡΟΔΙΑΓΡΑΦΕΣ ΑΣΦΑΛΕΙΑΣ & ΥΓΕΙΑΣ ΧΩΡΟΥ ΕΡΓΑΣΙΑΣ** *(1-2 σελίδες)*

* Συμπλήρωση της **λίστας ελέγχου** ***(excel)*** «***Προδιαγραφές ασφάλειας & υγείας στους χώρους εργασίας \_ Π.Δ. 16/1996***» που είναι αναρτημένο στα έγγραφα (e-class). Θα συμπληρώσετε τη *λίστα ελέγχου* ανάλογα με τις πληροφορίες που έχετε από την εποπτεία και τον έλεγχο του χώρου. Η συμπληρωμένη *λίστα ελέγχου* ***(excel) να παρουσιαστεί σε*** *Παράρτημα της Τελικής Έκθεσης.*
* Στο παρόν κεφάλαιο να παρουσιαστεί ο ΣΧΟΛΙΑΣΜΟΣ των ΚΥΡΙΩΝ ΣΗΜΕΙΩΝ ΠΟΥ ΠΡΟΚΥΠΤΟΥΝ ΑΠΟ ΤΗΝ ΣΥΜΠΛΗΡΩΣΗ της **λίστας ελέγχου**.

**6. ΑΝΑΓΝΩΡΙΣΗ ΚΙΝΔΥΝΩΝ** *(2-3 σελίδες)*

* Συμπλήρωση των Εντύπων 1, 2, 3 (*Τα συμπληρωμένα έντυπα* ***να παρουσιαστούν σε*** *Παραρτήματα)*
* Στο παρόν κεφάλαιο να παρουσιαστεί ο ΣΧΟΛΙΑΣΜΟΣ της ΥΠΟΚΕΙΜΕΝΙΚΗΣ ΕΚΤΙΜΗΣΗΣ ΕΡΓΑΖΟΜΕΝΩΝ (έντυπο 1) και των ΚΥΡΙΩΝ ΣΗΜΕΙΩΝ & ΠΑΡΑΤΗΡΗΣΕΩΝ από τα έντυπα 2 και 3.
* Αναφορά ΙΣΤΟΡΙΚΟΥ ΑΤΥΧΗΜΑΤΩΝ στην επιχείρηση αν υπάρχουν*.*

**7. ΑΞΙΟΛΟΓΗΣΗ – ΠΟΣΟΤΙΚΟΠΟΙΗΣΗ ΕΠΙΚΙΝΔΥΝΟΤΗΤΑΣ (R)** *(1-2 σελίδες)*

* Συμπλήρωση του Εντύπου 4 για κάθε Θέση Εργασίας που εξετάζεται (*Τα συμπληρωμένα έντυπα* ***να παρουσιαστούν σε*** *Παράρτημα)*
* Στο παρόν κεφάλαιο να παρουσιαστεί και να σχολιαστεί το επίπεδο συνολικής επικινδυνότητας ανά θέση εργασίας, σε ποιους κυρίως κινδύνους οφείλεται, κλπ.

**8. ΕΠΑΝΑΞΙΟΛΟΓΗΣΗ- ΕΚΤΙΜΗΣΗ ΕΠΙΚΙΝΔΥΝΟΤΗΤΑΣ (R)** *(3-5 σελίδες)*

* Επανα-συμπλήρωση του Εντύπου 4 μετά την εφαρμογή των επιπρόσθετων μέτρων πρόληψης, ελέγχου και μετριασμού επιπτώσεων για την ελαχιστοποίηση **εντός ανεκτού επιπέδου** της επικινδυνότητας ανά Θέση Εργασίας. (*Το τελικό φύλλο – Total- να παρουσιαστεί στο κείμενο).*
* Στο παρόν κεφάλαιο να παρουσιαστεί και να σχολιαστεί το επίπεδο της τελικής επικινδυνότητας ανά θέση εργασίας, και τα μέτρα που προτείνονται για την μείωση της επικινδυνότητας ανά κίνδυνο.

**9. ΓΕΝΙΚΑ ΣΥΜΠΕΡΑΣΜΑΤΑ – ΠΡΟΤΑΣΕΙΣ** *(1-2 σελίδες)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΠΑΡΑΡΤΗΜΑΤΑ …**

**ΣΥΜΠΛΗΡΩΜΕΝΑ ΕΝΤΥΠΑ** 1, 2, 3, 4 & **λίστα ελέγχου** *(excel) “Προδιαγραφές ασφάλειας & υγείας στους χώρους εργασίας \_ Π.Δ. 16/1996”* **(σε ξεχωριστά Παραρτήματα ή σε επισυναπτόμενα αρχεία)**

1. ()*Στο άρθρο 8 του*[*Π.Δ. 17/96*](https://www.elinyae.gr/ethniki-nomothesia/pd-171996-fek-11a-1811996)*προστίθενται νέοι παράγραφοι 3,4, 5,6, 7,8 και 9 ως εξής:*

   *….  
   «3. Η εκτίμηση του επαγγελματικού κινδύνου, όπως ορίζεται στην παράγραφο 1, αποτελεί μια συστηματική εξέταση όλων των πλευρών κάθε διεξαγόμενης εργασίας από την επιχείρηση με σκοπό:  
   α. να εντοπισθούν οι πηγές του επαγγελματικού κινδύνου, δηλαδή τι θα μπορούσε να προκαλέσει κινδύνους για την ασφάλεια και υγεία των εργαζομένων,  
   β. να διαπιστωθούν κατά πόσον και με τι μέτρα μπορούν οι πηγές κινδύνων να εξαλειφθούν ή οι κίνδυνοι αυτοί να αποφευχθούν, κι αν αυτό δεν είναι δυνατόν,  
   γ. να καταγραφούν τα μέτρα πρόληψης που ήδη εφαρμόζονται και να προταθούν αυτά που πρέπει συμπληρωματικά να ληφθούν, για τον έλεγχο των κινδύνων και την προστασία των εργαζομένων.  
   4.  Η εκτίμηση πρέπει να περιλαμβάνει την αναγνώριση και καταγραφή των κινδύνων που υπάρχουν στην επιχείρηση, καθώς και αυτών που ενδέχεται να εμφανισθούν (π.χ. κίνδυνος πτώσης, κίνδυνος από μηχανήματα και εξοπλισμό, κίνδυνος πυρκαγιάς, κίνδυνος ηλεκτροπληξίας, κίνδυνος έκρηξης, κίνδυνος από έκθεση σε βλαπτικούς παράγοντες -φυσικούς, χημικούς βιολογικούς-, κίνδυνος από την οργάνωση της εργασίας, κλπ.).  
   5. Για την πληρότητα και αποτελεσματικότητα της εκτίμησης του κινδύνου από τον τεχνικό ασφάλειας και τον γιατρό εργασίας γίνεται ποιοτικός και όπου απαιτείται και ποσοτικός προσδιορισμός των βλαπτικών παραγόντων στους οποίους εκτίθενται οι εργαζόμενοι σύμφωνα με την ισχύουσα νομοθεσία. Τα αποτελέσματα του προσδιορισμού αυτού, καθώς και τα βιολογικά αποτελέσματα της έκθεσης μέσω περιοδικών προληπτικών ιατρικών εξετάσεων που θα γίνονται για το σκοπό αυτό σύμφωνα με την ισχύουσα νομοθεσία θα πρέπει επίσης να λαμβάνονται υπόψη.  
   6. Η εκτίμηση πρέπει να λαμβάνει υπόψη τις βασικές αρχές πρόληψης του άρθρου 7 (παράγραφος 7) του*[*Π.Δ. 17/96*](https://www.elinyae.gr/ethniki-nomothesia/pd-171996-fek-11a-1811996)*και να εντοπίζει τη φύση του κινδύνου, το βαθμό σοβαρότητάς του, τη διάρκεια έκθεσης των εργαζομένων σ' αυτόν και τη συχνότητα εμφάνισής του.  
   7. Επίσης κατά την εκτίμηση πρέπει να λαμβάνεται υπόψη η καταγραφή και ανάλυση των εργατικών ατυχημάτων και επαγγελματικών ασθενειών, που προβλέπεται στα άρθρα 6 και 9 του*[*Ν. 1568/85*](https://www.elinyae.gr/ethniki-nomothesia/n-15681985-fek-177a-18101985)*και στο άρθρο 8 του*[*Π.Δ. 17/96*](https://www.elinyae.gr/ethniki-nomothesia/pd-171996-fek-11a-1811996)*.  
   8. Η «γραπτή εκτίμηση του κινδύνου» τίθεται με ευθύνη του εργοδότη, στη διάθεση εκπροσώπων των εργαζομένων σε θέματα ασφάλειας και υγείας και αποτελεί θέμα που συζητείται στις κοινές συνεδριάσεις τους με τον εργοδότη, σύμφωνα με το άρθρο 2 του*[*Ν. 1568/85*](https://www.elinyae.gr/ethniki-nomothesia/n-15681985-fek-177a-18101985)*.  
   9. Τα βασικά στοιχεία που χρησιμοποιούνται κατά την παραπάνω συστηματική εξέταση καθώς και τα συμπεράσματα που εξάγονται, καταγράφονται και αποτελούν την «****γραπτή εκτίμηση του κινδύνου****». Λεπτομέρειες σχετικά με το περιεχόμενο της «γραπτής εκτίμησης του κινδύνου» καθώς και άλλες σχετικές οδηγίες που αφορούν στη σύνταξή της, μπορούν να προσδιορίζονται με αποφάσεις του Υπουργού Εργασίας και Κοινωνικών Ασφαλίσεων μετά από γνώμη του ΣΥΑΕ.»* [↑](#footnote-ref-1)